pythainlp/thai-wiki-dataset-v3 huggingface dataset:
ไข่ฟาแบร์เช

ไข่ฟาแบร์เช (яйца Фаберже; Fabergé egg) คือหนึ่งในงานตกแต่งอัญมณีรูปไข่ที่สร้างโดยห้องงานอัญมณีฟาแบร์เช (House of Fabergé) ระหว่างปี ค.ศ. 1885 จนถึงปี ค.ศ. 1917 งานส่วนใหญ่เป็นงานชิ้นเล็กที่เหมาะกับการให้เป็นของขวัญสำหรับเทศกาลอีสเตอร์
แต่ไข่ฟาแบร์เชที่มีชื่อเสียงที่สุดที่สร้างโดยห้องงานอัญมณีเป็นงานชิ้นใหญ่ที่สร้างให้แก่ซาร์อเล็กซานเดอร์ที่ 3 และ ซาร์นิโคลัสที่ 2 แห่งรัสเซีย ที่มีด้วยกันทั้งหมด 50 ชิ้น และ 43 ชิ้นได้ค้นพบแล้ว อีกสองชิ้นสร้างแล้วเสร็จ 1 ใบ อีกใบยังไม่เสร็จ ได้แก่ กลุ่มดาวสีน้ำเงินแห่งซาเรวิช  และ คาเรเลียนเบิร์ช สำหรับปี  ค.ศ. 1917
ไข่ใบใหญ่เจ็ดใบสร้างให้แก่นักอุตสาหกรรมอเล็กซานเดอร์ เคลช์แห่งมอสโก
ไข่ทำจากโลหะมีค่าหรือหินแข็งตกแต่งด้วยอัญมณีและการลงยา คำว่า “ไข่ฟาแบร์เช” มีความหมายเดียวกับความหรูหรา และถือกันว่าเป็นงานอัญมณีชั้นหนึ่ง  “ไข่ฟาแบร์เช” ของราชวงศ์รัสเซียถือว่าเป็นกลุ่มงานศิลปะชิ้นเอก (objets d'art) ที่ได้รับการจ้างชิ้นสุดท้าย
== ประวัติ ==
การสร้าง “ไข่ฟาแบร์เช” เริ่มขึ้นเมื่อซาร์อเล็กซานเดอร์ที่ 3 มีพระราชประสงค์ที่มอบไข่อีสเตอร์ให้แก่จักรพรรดินีมาเรีย เฟโดโรฟนา (Empress Maria Fedorovna) ในปี  ค.ศ. 1885 เพื่ออาจจะในพระราชวโรกาสฉลองครอบรอบ 20 ปีของการเสกสมรสระหว่างทั้งสองพระองค์ เชื่อกันว่าซาร์อเล็กซานเดอร์ทรงได้ความคิดมาจากไข่ที่เป็นของเจ้าหญิงวิลเฮลมีน มารี แห่งเดนมาร์กผู้เป็นพระปิตุจฉาของพระจักรพรรดินี  ที่เป็นวัตถุที่ต้องพระทัยจักรพรรดินีมาเรียมาตั้งแต่ยังทรงพระเยาว์
ไข่ใบแรกที่สร้างที่เรียกกันว่า “ไข่ไก่” ทำด้วยทอง โดยมีเปลือกเป็นทองคำเคลือบเอนนาเมลขาวใสที่เปิดขึ้นมาเป็นสิ่งที่ทำให้ประหลาดใจสิ่งแรกที่เป็นไข่แดงทองคำสีเหลืองนวล ที่เปิดออกมาเป็นไก่ทองคำระบายหลากสี ที่เปิดได้ ภายในเป็นมงกุฎจักรพรรดิเพชรขนาดเล็กที่ภายในบรรจุจี้ทับทิม แต่เป็นที่น่าเสียดายที่สองอย่างหลังนี้สูญหายไป
จักรพรรดินีมาเรียทรงพอพระทัยกับของขวัญเป็นอันมาก จนพระราชสวามีต้องมีพระบรมราชโองการแต่งตั้งให้ฟาแบร์เชเป็น ‘ช่างทองผู้ได้รับการแต่งตั้งเป็นพิเศษแห่งจักรวรรดิ’ ปีต่อมาพระองค์ก็ทรงจ้างให้ฟาแบร์เชสร้างไข่ให้อีกใบหนึ่ง แต่หลังจากนั้น ปีเตอร์ คาร์ล ฟาแบร์เชผู้เป็นเจ้าของกิจการก็ได้รับอภิสิทธิ์ในการไข่อีสเตอร์สำหรับพระจักรพรรดิต่อมา การออกแบบก็เพิ่มความซับซ้อนขึ้นทุกปี ตามธรรมเนียมของตระกูลฟาแบร์เช แม้แต่พระเจ้าซาร์ก็ไม่ทราบว่าไข่จะออกมาในรูปใด ข้อแม้อย่างเดียวของการสร้างงานคือต้องประกอบด้วยสิ่งที่สร้างความประหลาดใจแก่ผู้ดู หลังจากการเสด็จสวรรคตของซาร์อเล็กซานเดอร์ที่ 3 ในปี  ค.ศ. 1894 แล้ว ซาร์นิโคลัสที่ 2 พระราชโอรสก็ทรงมอบไข่ให้แก่ทั้งพระอัครมเหสีและพระราชชนนี
ในช่วงนี้ก็มิได้มีการสร้างไข่อยู่สองปี ในปี  ค.ศ. 1904 และในปี  ค.ศ. 1905 เพราะสงครามรัสเซีย-ญี่ปุ่น เมื่อแบบได้รับการอนุมัติจากฟาแบร์เชแล้ว ทีมช่างก็จะเริ่มทำงานประกอบไข่ขึ้น
ไข่อีสเตอร์สำหรับพระจักรพรรดิสร้างชื่อเสียงเป็นที่เลื่องลือให้แก่ฟาแบร์เช ผู้รับงานสร้างไข่ให้แก่ลูกค้าส่วนตัวที่เลือกสรรบ้างไม่กี่คน ที่รวมทั้งดัชเชสแห่งมาร์ลบะระห์, ตระกูลโนเบล, ตระกูลรอธไชลด์ และตระกูลยูซูพอฟ
== รายชื่อไข่อีสเตอร์สำหรับพระจักรพรรดิ ==
== อ้างอิง ==
== แหล่งข้อมูลอื่น ==
Mieks; website on pictures, history, whereabouts... of Fabergé eggs
Fabergé Research Site by Christel Ludewig McCanless 
Details on each of the Fabergé Eggs
BYU article on the eggs 
"Oval Objects of Desire," Wall Street Journal review of new history of Faberge eggs
งานอัญมณี
8 เทพอสูรมังกรฟ้า (ภาพยนตร์ พ.ศ. 2537)

8 เทพอสูรมังกรฟ้า (The Maidens of Heavenly Mountains, Semi-Gods and Semi-Devils, The Dragon Chronicles, The Maidens of Heavenly Mountains) เป็นภาพยนตร์กำลังภายในสัญชาติฮ่องกง กำกับภาพยนตร์โดย แอนดี้ ชิน ออกฉายในปี ค.ศ. 1994 นำแสดงโดย กง ลี่, หลิน ชิงเสีย, จาง เหมี่ยน, หลิน เหวินหลง
==เนื้อเรื่องย่อ==
ในสำนักเทียนซานมีหยกทิพย์ และพลังเหนือโลกันตร์ที่ผู้ฝึกจะไม่แก่ ไม่ตาย เจ้าสำนักเซียนเหยาจื่อมีศิษย์น้อง 3 คน หวู่ชิงหยุน และสองพี่น้องฝาแฝด คือ หลี่ชิวซุ่ย และหลี่ชางไห่ ซึ่งทั้งสองต่างหลงรักเซียวเหยาจื่อ ขณะที่หวู่ชิงหยุน แอบหลงรักหลี่ชางไห่ เซียวเหยาจื่อจึงพาหลี่ชางไห่ไปอยู่บนยอดเขาวิเวก แต่เซียวเหยาจื่อกลับถูกวางยาพิษจากศิษย์ทรยศ ต้องใช้หยกทิพย์รักษา
ซิจุ๊ เณรน้อยจากวัดเส้าหลินถูกเจ้าสำนักใช้ให้ขอความช่วยเหลือจากเซียวเหยาจือ โดยนำคัมภีร์เปลี่ยนเส้นเอ็นหยกหยกติดตัวไปด้วย แต่ถูกอาจื่อจับตัวไป เรื่องราวจะเป็นอย่างไรติดตามชมได้ใน 8 เทพอสูรมังกรฟ้า
==นักแสดง==
หลิน ชิงเสีย รับบท หลี่ชิวซุ่ย/ หลี่ชางไห่
กง ลี่ รับบท หวู่ชิงหยุน
จาง เหมี่ยน รับบท อาจื่อ
หลิน เหวินหลง รับบท ซิจุ๊
==อ้างอิง==
==แหล่งข้อมูลอื่น==
==ดูเพิ่ม==
8 เทพอสูรมังกรฟ้า
เกล็ดแก้ว

เกล็ดแก้ว (Pearlscale; チンシュリン; โรมาจิ: chinshurin) เป็นปลาทองสายพันธุ์หนึ่งที่นิยมเลี้ยงกันในปัจจุบัน มีรูปร่างลักษณะ ตัวอ้วนกลมคล้ายลูกกอล์ฟ มีลักษณะเด่นคือ เกล็ดทุกเกล็ดจะปูดนูนออกมา จึงเป็นที่มาของชื่อเกล็ดแก้ว หัวมีขนาดเล็กมาก จนอาจนับได้ว่าเป็นปลาทองสายพันธุ์ที่มีหัวเล็กที่สุด  ครีบหางแผ่กางออกแลดูสวยงาม สีสันของลำตัวมีมากมายหลากหลาย ทั้ง ขาว, น้ำตาล, เหลือง และส้ม และหลากหลายสีในตัวเดียวกัน  แต่ไม่พบปลาที่มีสีดำทั้งตัว และมีทั้งหัววุ้นและหัวมงกุฎ
เกล็ดแก้วเป็นปลาทองที่ชาวไทยเป็นผู้เพาะพันธุ์ขึ้นมาเป็นครั้งแรก แต่ทว่าไม่ปรากฏหลักฐานว่าผู้ใดเป็นผู้คิดค้นและทำไว้ตั้งแต่เมื่อไหร่
==อ้างอิง==
== แหล่งข้อมูลอื่น ==
ปลาทอง
ลูกโป่ง (ปลาทอง)

ลูกโป่ง (Bubble eye; スイホウガン; โรมะจิ: Suihogan) เป็นสายพันธุ์ของปลาทองชนิดหนึ่ง ที่ปรากฏในปัจจุบัน เป็นปลาที่มีลักษณะเด่นที่เห็นได้ชัดเจนคือ มีถุงใต้ตาขนาดใหญ่ที่มีเส้นเลือดอยู่ภายใน ปูดยื่นออกมาทั้งสองข้างแลดูคล้ายลูกโป่ง จึงเป็นที่มาของชื่อ มีลักษณะลำตัวเรียวยาว ครีบทุกครีบสั้น ไม่มีครีบหลังซึ่งลักษณะดังกล่าวนี้คล้ายกับปลาทองอีกสายพันธุ์หนึ่งคือ สิงห์จีน, สิงห์ญี่ปุ่น และ รันชู
ลูกโป่ง เป็นปลาทองที่มีสายพันธุ์กำเนิดมาจากประเทศจีน นับว่าเป็นปลาทองอีกสายพันธุ์หนึ่งที่มีความเปราะบาง เลี้ยงยาก ทั้งนี้เพราะผู้เลี้ยงต้องคอยระวังมิให้ถุงใต้ตานั้นแตก ซึ่งอาจจะทำให้ปลาพิการหรือตายได้เลย  เพราะปลาจะเสียการทรงตัวและติดเชื้อโรค ลูกโป่งนับว่าเป็นปลาทองที่มีสีสันหลากหลายมากที่สุดสายพันธุ์หนึ่ง เพราะมีทั้ง เหลือง, แดง, ขาว, เหลือง, ส้ม หรือหลากหลายสีสันในตัวเดียวหรือแม้กระทั่งน้ำตาลดำทั้งตัว
เมื่อยังเล็ก ถุงใต้ตาจะยังเล็กอยู่และจะโตขึ้นเรื่อย ๆ ตามอายุขัยปลา จนกระทั่งเจริญเติบโตเต็มที่เมื่ออายุได้ 2 ขวบปี  ลูกโป่งมีอายุขัยเต็มที่ราว 5 ปี
==อ้างอิง==
ปลาทอง
สิงห์ดำตามิด

สิงห์ดำตามิด หรือ สิงห์สยาม  (Black pearl, Black siam)  เป็นปลาทองสายพันธุ์หนึ่ง ที่ได้รับความนิยมเลี้ยงในปัจจุบัน มีลักษณะเด่นคือ ลำตัวสีดำสนิททั้งตัวไม่เว้นแม้กระทั่งส่วนท้อง  ส่วนหัวมีก้อนเนื้อที่เรียกว่า วุ้น ขนาดใหญ่และปิดจนมิดมองไม่เห็นลูกตา  ลักษณะส่วนอื่นทั่วไปก็คล้ายกับสายพันธุ์หัวสิงห์ คือ ครีบทุกครีบสั้น ไม่มีครีบหลัง โคนหางใหญ่ แข็งแรง
สิงห์ดำตามิดหรือสิงห์สยามนั้น เป็นปลาทองอีกสายพันธุ์หนึ่งที่ชาวไทยเป็นผู้คิดค้นสายพันธุ์ขึ้นมา โดยเริ่มขึ้นที่สหกรณ์ปลาสวยงาม อำเภอบ้านโป่ง จังหวัดราชบุรี โดยพัฒนาสายพันธุ์ขึ้นมาจากสายพันธุ์หัวสิงห์ จนได้เป็นสายพันธุ์แท้ที่มีความนิ่งในพันธุกรรมและมีเอกลักษณ์เฉพาะสายพันธุ์
ปัจจุบัน สิงห์ดำตามิด เป็นปลาทองอีกชนิดหนึ่งที่ได้รับความนิยมเลี้ยงกันมาก โดยในตลาดปลาสวยงาม มักพบปลาทองสายพันธุ์นี้ขายอยู่เสมอ ๆ 
==อ้างอิง==
ปลาทอง
โคเมท

โคเมท (Comet) เป็นปลาทองสายพันธุ์หนึ่งที่ปรากฏในปัจจุบัน มีถิ่นกำเนิดดั้งเดิมที่สหรัฐอเมริกา ลักษณะของโคเมทคือ ลำตัวผอมเพรียวยาวแลดูคล้ายปลาคาร์ป  ครีบทุกครีบยาวโดยเฉพาะครีบหาง   ลำตัวมักมีสีเดียวล้วน ๆ เช่น สีขาวหรือสีแดง ขนาดเมื่อโตเต็มที่สามารถยาวได้ถึง 12 นิ้ว จัดว่าเป็นปลาทองสายพันธุ์ที่มีขนาดใหญ่มากสายพันธุ์หนึ่ง
โดยชื่อ โคเมท นั้น หมายถึงดาวหาง ทั้งนี้เพราะความที่มีลักษณะเพรียวยาวเหมือนดาวหางนั่นเอง  โคเมทในประเทศแถบตะวันตก เช่น ที่สหรัฐอเมริกาหรืออังกฤษจะเป็นสายพันธุ์ที่ได้รับความนิยมมาก และมีราคาสูง แต่สำหรับในประเทศไทยและแถบเอเชียนั้น สายพันธุ์นี้กลับไม่ได้รับความนิยมเท่าและมีราคาต่ำ  ทั้งที่ปลาทองสายพันธุ์นี้จัดว่าเลี้ยงง่ายกว่าสายพันธุ์อื่นมาก  ทั้งนี้เนื่องจากไม่มีจุดเด่นเพียงพอที่จะทำให้แลดูสวยงามเหมือนสายพันธุ์อื่น อีกทั้งยังมีลักษณะทั่วไปคล้ายปลาคาร์ปอีกด้วย จึงทำให้มีความเข้าใจผิดและสับสนกันระหว่างปลาทั้งสองชนิดนี้เสมอ ๆ  โดยเฉพาะในตัวที่ยังเล็กอยู่ และบางคนอาจจะเลี้ยงปนกันในบ่อเดียวกันด้วย
==อ้างอิง==
ปลาทอง
Nepenthes × trichocarpa

Nepenthes × trichocarpa (มาจากภาษากรีก: trikho- "ขน, เส้นด้าย", และ -carpus "ผล"), หรือมีอีกชื่อหนึ่งว่า Dainty Pitcher-Plant, เป็นหม้อข้าวหม้อแกงลิงลูกผสมทางธามชาติระหว่าง N. ampullaria และ N. gracilis เดิมถูกเข้าใจผิดว่าเป็นสปีชีส์

บี.เอช. แดนเซอร์ (B. H. Danser) ได้จัดหม้อข้าวหม้อแกงลิงชนิดนี้ไว้ในบทความของเขาในปี ค.ศ. 1928 อยู่ในสกุลหม้อข้าวหม้อแกงลิง เขาได้บรรยายถึงพืชชนิดนี้ไว้ดังนี้ ลำต้นเลื้อยไต่เป็นทรงกระบอกเมื่อตัดขวาง หม้อล่างโค้งเข้าหาสายดิ่งและเป็นทรงรูปไข่ ทั้งหม้อล่างและหม้อบนสามารถสูงได้ถึง 8&nbsp;ซม. กล้างประมาณ 1/3 ของความสูงและอาจกว้างได้ถึง 4&nbsp;ซม.มี 2 ปีกชายครุยตลอดความยาว
สีของหม้ออยู่ระหว่างสีเขียวถึงเป็นจุดหรือมีลายแดงหรือเหลือง มองเห็นหม้อผุดตลอดทั้งพื้นป่าน่าตื่นใจมากและหม้อบนอยู่บนพุ่มไม้หรือต้นไม้ที่เลื้อยไต่ขึ้นไป
N. × trichocarpa พบในพื้นราบตลอดทั้งมาเลเซียตะวันตก, บอร์เนียว, สิงคโปร์ และ เกาะของอินโดนีเซียในสุมาตรา ปกติพบปะปนกับ N. ampullaria และ N. gracilis
== อ้างอิง ==
von Arx, B., J. Schlauer & M. Groves 2001.  The Cromwell Press, United Kingdom.
หม้อข้าวหม้อแกงลิง
Nepenthes × cincta

Nepenthes × cincta (มาจากภาษาละติน: cinctus = สายคาด) เป็นหม้อข้าวหม้อแกงลิงลูกผสมทางธามชาติระหว่าง N. albomarginata และ N. northiana
N. × cincta เป็นพืชหายากเพราะการกระจายพันธุ์ของ N. northiana พบเพียงสองสามแห่งในเบา (Bau) รัฐซาราวัก ซึ่งเติบโตบนหินปูน N. × cincta เป็นหนึ่งในสามลูกผสมตามธรรมชาติที่เกิดจาก N. northiana
ลักษณะขอบขาวที่ปากของ N. albomarginata เด่นมากในลูกผสมนี้ เพอริสโตมที่ผายออกของ N. northiana หายไป หม้อเป็นทรงกรวยแคบ มีสีครีมถึงม่วงคล้ำ มีจุดสีแดงหรือดำ
== อ้างอิง ==
Clarke, C.M. & C.C. Lee 2004. Pitcher Plants of Sarawak. Natural History Publications, Kota Kinabalu, p. 32.
หม้อข้าวหม้อแกงลิง
Nepenthes × cantleyi

Nepenthes × cantleyi (ได้ชื่อตาม ร็อบ แคนต์ลีย์ (Rob Cantley) นักอนุรักษ์ธรรมชาติและนักประดิษฐ์หม้อข้าวหม้อแกงลิงปลอม) เป็นหม้อข้าวหม้อแกงลิงลูกผสมทางธามชาติระหว่าง N. bicalcarata และ N. gracilis นอกจากบรูไนแล้วเป็นพืชหายากมาก ทั้งๆที่พ่อและแม่กระจายพันธุ์กว้างขวางตลอดบอร์เนียว
รูปร่างของหม้อคล้ายกับ N. bicalacarata มาก ถึงแม้ว่าเพอริสโตมจะคล้ายกับ N. gracilis เขี้ยวของ N. bicalcarata ลดลงหรือเพียงแค่ปุ่มเล็กๆ ลูกผสมนี้เติบโตคล้าย N. gracilis ซึ่งลำต้นเลื้อยไปตามพื้น ขึ้นในที่เปิดโล่ง ดินเป็นดินทราย ของเหลวในหม้อเป็นกรดสูงคล้ายกับ N. gracilis มีค่า pH ต่ำที่สุดเท่าที่มีการบันทึกไว้ถึง 1.82 
== อ้างอิง ==
หม้อข้าวหม้อแกงลิง
ผลงานด้านภาพยนตร์ของเฉินหลง

เนื้อหาในหน้านี้มีส่วนเกี่ยวข้องกับ เฉินหลง
== ภาพยนตร์ ==
== ภาพยนตร์ที่ยังไม่ได้รับการยืนยัน ==
== ภาพยนตร์ที่ถูกยกเลิก ==
== สารคดี ==
== การปรากฏตัวทางโทรทัศน์ ==
== อ้างอิง ==
เฉินหลง
ภาพยนตร์ศิลปะการต่อสู้
คณิน บัดติยา

คณิณ บัดติยา(ชื่อเล่น: คูณ; เกิด: 10 พฤษภาคม พ.ศ. 2529) เป็นอดีตนักแสดงและพิธีกรชาวไทย
== ประวัติ ==
คณินมีเชื้อสายอินเดีย และมีพี่ชายหนึ่งคน เขาเคยศึกษาอยู่ที่ คณะทันตแพทยศาสตร์ มหาวิทยาลัยรังสิต แต่ถูกรีไทร์เสียก่อน คณิน บัดติยา หนุ่มหล่อมาดเข้ม จาก ม.3 ปี 4 เรารักนาย และเขาจึงเรียนจบที่ คณะทันตแพทย์ศาสตร์ ที่ประเทศฟิลิปปินส์ภายในปีครึ่ง คณินเข้าวงการโดยการโพสต์ภาพของตนเองลงในไฮไฟฟ์ และมีโมเดลลิ่งสนใจเชิญไปถ่ายโฆษณาแก๊สโซฮอลล์ของปั้มน้ำมัน ปตท. ในปี พ.ศ. 2550 จนในที่สุดได้รับเชิญจากทางค่ายอาวอง ให้ไปแสดงนำในภาพยนตร์เรื่อง ม.3 ปี4 เรารักนาย ซึ่งถือเป็นภาพยนตร์เรื่องแรกที่คณินได้เล่นและได้รับบทพระเอก
นอกจากนี้คณินยังมีผลงานเพลงอีกหนึ่งเพลง คือ เพลง "รัก..ได้ยินหรือเปล่า" ซึ่งเป็นเพลงที่คูณร้องประกอบภาพยนตร์เรื่อง ม.3 ปี 4 เรารักนาย อีกด้วย
== ข่าวอื้อฉาว ==
เมื่อปี พ.ศ. 2555 ในช่วงที่คณินยังนิยมอยู่ ได้มีภาพหลุดทางอินเทอร์เน็ต ซึ่งมีภาพตัวเองกำลังการร่วมเพศทางปากกับชายคนอื่นและมีภาพกำลังกอดผู้ชายอีกคนในห้อง ทำให้คณินลาวงการบันเทิงอย่างสายฟ้าแลบ และได้ไปเรียนต่อที่ประเทศฟิลิปปินส์จนเรียนจบสายทันตแพทย์
ต่อมาเมื่อวันที่ 22 ตุลาคม 2561 ได้มีการจับกุมคณินหลังจากได้รับแจ้งมีการลักลอบเปิดคลินิกทันตกรรมโดยไม่ได้รับอนุญาต เปิดดำเนินการโดยผิดกฎหมาย เนื่องจากใบอนุญาตให้ดำเนินสถานพยาบาลของสถานพยาบาลดังกล่าวหมดอายุตั้งแต่วันที่ 31 ธันวาคม 2556 และทั้งที่ไม่มีใบประกอบวิชาชีพ
เมื่อวันที่ 25 ตุลาคม 2561 รายการเรื่องเล่าเช้านี้ ได้สอบถาม พล.ร.ต.หญิง สุชาดา วุฑฒกนก คณบดีวิทยาลัยทันตแพทยศาสตร์ มหาวิทยาลัยรังสิต กล่าวว่า ในอดีต นายคณิน เคยเป็นนักศึกษาคณะทันตแพทยศาสตร์ มหาวิทยาลัยรังสิต โดยช่วงปีที่ 6 ภาคเรียนที่ 1 พบว่า นายคณิน มีการปลอมทั้งลายเซ็นอาจารย์ ลายเซ็นแคชเชียร์ และลายเซ็นเพื่อนในการแลกเวร สลับคนไข้ รวมแล้วปลอมลายเซ็นเป็นจำนวน 70 ครั้ง ทางมหาวิทยาลัยจึงมีมติรีไทร์ นายคณิน ในปี 2555 และได้แจ้งมติดังกล่าวไปให้ทันตแพทยสภารับทราบด้วย คณบดีวิทยาลัยทันตแพทยศาสตร์ มหาวิทยาลัยรังสิต เผยอีกว่า หลังเกิดเหตุทางคณะตัดสินใจไม่ได้แจ้งความ นายคณิน เพราะเห็นแก่ความเป็นลูกศิษย์ เนื่องจากการปลอมลายเซ็นมีโทษจำคุกคดีละ 5 ปี ถ้า 70 คดี อาจทำให้ นายคณิน ต้องติดคุกนานมาก อย่างไรก็ดี ระหว่างกระบวนการสอบสวน นายคณิน ก็ได้ไปขอทรานสคริปต์ ไปเทียบโอนเพื่อเรียนต่อในมหาวิทยาลัยในประเทศฟิลิปปินส์ ตามที่ปรากฏในข่าว ขณะที่ ทันตแพทย์อรรถพร ลิ้มปัญญาเลิศ เลขาธิการทันตแพทยสภา ชี้แจงว่า สถาบันที่ทางคูณ คณิน ได้เรียนจบจากต่างประเทศนั้น สถาบันดังกล่าวยังไม่ได้รับการรับรองในไทย และได้ส่งเอกสารชี้แจงให้ทางคูณ คณิน รับทราบแล้ว ตั้งแต่ปี 2558 ดังนั้นจึงไม่สามารถมาสอบเพื่อขอใบอนุญาตประกอบโรคศิลปะ และไม่สามารถประกอบวิชาชีพทันตแพทย์ในไทยได้
== ผลงานเพลง ==
===ซิงเกิล===
== ผลงานการแสดง ==
=== ภาพยนตร์ ===
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
=== พิธีกร ===
ทูไนท์ ไลฟ์
ทีนพลัสโชว์
มาสเตอร์คีย์ คู่หูคู่เพลง (รับเชิญ)
เมนูวันหยุด (รับเชิญ)
กามิกาเซ่ คลับ (รับเชิญ)
You Release
=== โฆษณา ===
ปตท. - พีทีที แก๊สโซฮอล์ 91, 95
== อ้างอิง ==
== แหล่งข้อมูลอื่น ==
บุคคลจากจังหวัดแพร่‎
ชาวไทยเชื้อสายอินเดีย
บุคคลจากโรงเรียนนารีรัตน์จังหวัดแพร่
บุคคลจากวิทยาลัยทันตแพทยศาสตร์ มหาวิทยาลัยรังสิต
นักแสดงชายชาวไทย
นักแสดงละครโทรทัศน์ชายชาวไทย
นักแสดงภาพยนตร์ชายชาวไทย
นักร้องชายชาวไทย
พิธีกรชาวไทย
นักแสดงชายชาวไทยในศตวรรษที่ 21
นักโทษของประเทศไทย
มอตลีย์ครู

มอตลีย์ครู (Mötley Crüe) เป็นวงฮาร์ดร็อกอเมริกัน ก่อตั้งวงในลอสแอนเจลิส รัฐแคลิฟอร์เนียในปี ค.ศ. 1981 วงก่อตั้งโดยนิกกี ซิกซ์ มือกีตาร์เบส และ ทอมมี ลี มือกลอง โดยต่อมามือกีตาร์ลีด มิก มาร์ส และนักร้องนำ วินซ์ นีล ได้เข้ามาร่วมวงภายหลัง มอตลีย์ครูมียอดขายอัลบั้มมากกว่า 80 ล้านชุดทั่วโลก รวมถึงขายได้ 23.5 ล้านชุดในสหรัฐอเมริกา
สมาชิกแต่ละคนของวงถูกเอ่ยถึงในเรื่องการใช้ชีวิตอย่างแสนสาหัส สมาชิกทุกคนมีข้อหาคดีความ ใช้ชีวิตอยู่ในคุก ประสบปัญหากับการติดสุราและยาเสพติด ผ่านผู้หญิงมากหน้าหลายตา และมีรอยสักตามตัวมากมาย พวกเขามีผลงานอัลบั้มออกมาแล้ว 9 ชุด ช่วงปี ค.ศ.1993 วินซ์ นีล นักร้องนำได้ออกจากวงไปมีผลงานเดี่ยวของตนเอง ส่วนทางวงก็ได้หานักร้องนำคนใหม่นั่นก็คือ จอห์น โคราบี (นักร้องนำวง The Scream, มือกีตาร์วง Ratt) ได้ออกผลงานอัลบั้มชุดที่ 7 หรือ Motley Crue ชื่อเดียวกับวงเหมือนเจตนาให้เป็นการกำเนิดวงใหม่ที่แนวดนตรี ซาวนด์ต่างจากวงเดิมโดยสิ้นเชิงและออกทัวร์แต่ไม่ได้รับความนิยมมากนักจากแฟน มีเพียงแฟนพันธุ์แท้กลุ่มเล็กและได้แฟนกลุ่มใหม่แต่ก็ไม่มากนัก และตามมาด้วยออกอีพีอีก 1 อัลบั้ม ต่อมาทั้งหมดก็กลับมารวมวงกันเช่นเดิม โคราบีกลับไปทำงานเดี่ยวของตน ส่วนงานชุดที่ 9 Saints of Los Angeles ออกขายวันที่ 24 มิถุนายน ค.ศ. 2008 หนังสืออัตชีวประวัติที่สมาชิกวงได้ร่วมกันเขียนออกมาในปี 2001 และยังมีภาพยนตร์ที่เน็ตฟลิกซ์ดัดแปลงจากอัตชีวประวัติของพวกเขาที่ชื่อ The Dirt ออกฉายปี 2019
มอตลีย์ครูประกาศยุบวงในปี ค.ศ. 2015 หลังเสร็จสิ้นการทัวร์ The Final Tour ที่ลอสแอนเจลิส ต่อมาในปี ค.ศ. 2018 พวกเขาประกาศรวมวงอีกครั้ง
==ผลงานอัลบั้ม==
Too Fast for Love (1981)
Shout at the Devil (1983)
Theatre of Pain (1985)
Girls, Girls, Girls (1987)
Dr. Feelgood (1989)
Decade of Decadence (1991)
Mötley Crüe (1994)
Generation Swine (1997)
New Tattoo (2000)
Saints of Los Angeles (2008)
== อ้างอิง ==
กลุ่มดนตรีร็อกสัญชาติอเมริกัน
กลุ่มดนตรีเฮฟวีเมทัลสัญชาติอเมริกัน
กลุ่มดนตรีฮาร์ดร็อกสัญชาติอเมริกัน
กลุ่มดนตรีที่ก่อตั้งในปี พ.ศ. 2524
วงกลุ่มสี่สัญชาติอเมริกัน
กลุ่มดนตรีจากลอสแอนเจลิส
คาบสมุทรไครเมีย

คาบสมุทรไครเมีย เป็นผืนดินขนาดใหญ่ทางชายฝั่งด้านเหนือของทะเลดำซึ่งแทบถูกน้ำล้อมรอบแทบทุกด้าน คาบสมุทรไครเมียตั้งอยู่ทางใต้ของแผ่นดินใหญ่ยูเครน และทางตะวันตกของเขตคูบันของรัสเซีย คาบสมุทรนี้ถูกสองทะเลล้อมรอบ คือ ทะเลดำและทะเลอะซอฟที่เล็กกว่าทางตะวันออก ติดต่อกับแผ่นดินใหญ่ยูเครนโดยคอคอดเปเรกอฟ (Isthmus of Perekop) และแยกจากยูบันด้วยช่องแคบเคิร์ช (Strait of Kerch) สันดอนจะงอยอะราบัด (Arabat Spit) ตั้งอยู่ทางตะวันออกเฉียงเหนือ ซึ่งเป็นแผ่นดินเล็ก ๆ ที่แยกระบบลากูนชื่อ ซิวัช (Sivash) จากทะเลอะซอฟ
== อ้างอิง ==
ภูมิศาสตร์ไครเมีย
คาบสมุทร
ไครเมีย
กรณีพิพาทเรื่องอาณาเขตรัสเซีย
กรณีพิพาทเรื่องอาณาเขตยูเครน
เกลือ

เกลือ เป็นแร่ธาตุส่วนใหญ่ประกอบด้วยโซเดียมคลอไรด์ (NaCl) สารประกอบในระดับสูงกว่าเกลือชนิดต่าง ๆ เกลือในธรรมชาติก่อตัวเป็นแร่ผลึกรู้จักกันว่า เกลือหิน หรือแฮไลต์ เกลือพบได้ในปริมาณมหาศาลในทะเลซึ่งเป็นองค์ประกอบของแร่ที่สำคัญ ในมหาสมุทรมีแร่ธาตุ 35 กรัมต่อลิตร ความเค็ม 3.5% เกลือเป็นสิ่งจำเป็นต่อชีวิตสัตว์ ความเค็มเป็นรสชาติพื้นฐานของมนุษย์ เนื้อเยื่อสัตว์บรรจุเกลือปริมาณมากกว่าเนื้อเยื่อพืช ดังนั้นอาหารของชนเผ่าเร่ร่อนที่ดำรงชีวิตในฝูงต้องการเกลือเพียงเล็กน้อย หรือไม่ต้องการเกลือเลย ขณะอาหารประเภทซีเรียลจำเป็นต้องเพิ่มเกลือ เกลือเป็นหนึ่งในเครื่องปรุงรสที่เก่าแก่ที่สุดและหาได้ง่ายที่สุด และการดองเค็มก็เป็นวิธีการถนอมอาหารที่สำคัญวิธีหนึ่ง
หลักฐานการทำเกลือยุคแรกที่สุดย้อนไปถึง 6,000 ปีก่อนคริสต์ศักราช เมื่อคนที่อาศัยในประเทศโรมาเนียต้มน้ำเพื่อสกัดเกลือ การทำนาเกลือในจีนก็เกิดขึ้นในเวลาไล่เลี่ยกัน เกลือถูกชาวฮีบรู กรีก โรมัน ไบแซนไทน์ ฮิไทต์ และอียิปต์ ตีราคาสูง เกลือกลายเป็นวัตถุสำคัญและขนส่งทางเรือผ่านทะเลเมดิเตอร์เรเนียน ผ่านทางทางเกลือที่สร้างขึ้นเฉพาะ และผ่านทะเลทรายซาฮาราในคาราวานอูฐ ความขาดแคลนและความต้องการเกลือทั่วโลกนำไปสู่สงครามชิงเกลือ และใช้เกลือเพื่อเพิ่มภาษีเงินได้ เกลือยังถูกใช้ในพิธีทางศาสนา และวัฒนธรรมต่าง ๆ ด้วย
เกลือผลิตจากเหมืองเกลือ หรือจากการระเหยน้ำทะเล หรือน้ำซับที่อุดมไปด้วยแร่ธาตุในบ่อตื้น ผลิตภัณฑ์อุตสาหกรรมหลักของเกลือคือโซดาไฟ และคลอรีน และใช้ในกระบวนการทางอุตสาหกรรมและในการผลิตโพลีไวนิลคลอไรด์ พลาสติก เยื่อกระดาษ และผลิตภัณฑ์อื่น ๆ จากการผลิตเกลือปริมาณสองล้านตันต่อปี มีเพียง 6% ที่ให้มนุษย์บริโภค ส่วนอื่น ๆ ใช้ในการปรับสภาวะของน้ำ กำจัดน้ำแข็งบนถนน และใช้ในการเกษตร เกลือที่กินได้มีขายในหลายรูปแบบ เช่น เกลือสมุทรและเกลือโต๊ะปกติจะบรรจุสารป้องกันการรวมตัวเป็นก้อน และอาจเสริมไอโอดีนเพื่อป้องกันภาวะพร่องไอโอดีน นอกจากจะใช้ปรุงอาหารและวางบนโต๊ะแล้ว เกลือยังพบได้ในอาหารแปรรูปจำนวนมาก อาหารที่มีโซเดียมมากเกินไปทำให้ความดันโลหิตสูง และอาจเพิ่มความเสี่ยงของกล้ามเนื้อหัวใจตายเหตุขาดเลือด และโรคหลอดเลือดสมอง องค์การอนามัยโลกแนะนำว่าผู้ใหญ่ควรบริโภคโซเดียมน้อยกว่า 2,000 มิลลิกรัม หรือเทียบเท่ากับเกลือ 5 กรัมต่อวัน
== อ้างอิง ==
== ดูเพิ่ม ==
เกลือ (เคมี)
ดีเกลือ
== แหล่งข้อมูลอื่น ==
แร่โซเดียม
วัตถุเจือปนอาหาร
เทรซี แชปแมน

เทรซี แชปแมน (Tracy Chapman) เกิดเมื่อวันที่ 30 มีนาคม ค.ศ. 1964 เป็นนักร้อง-นักแต่งเพลงชาวอเมริกัน เป็นที่รู้จักในผลงานซิงเกิล "Fast Car", "Talkin' 'bout a Revolution", "Baby Can I Hold You", "Give Me One Reason", "The Promise" และ "Telling Stories" ผลงานของเธอได้รับรางวัลแผ่นเสียงทองคำขาวมาแล้วหลายชุดและยังได้รับรางวัลแกรมมี่มาแล้ว 4 ครั้ง
== ชีวประวัติ ==
เทรซี แชปแมน เกิดที่เมืองคลีฟแลนด์ รัฐโอไฮโอ ประเทศสหรัฐอเมริกา โดยมีแม่เป็นผู้ดูแลเลี้ยงดู และถึงแม้จะไม่ได้มีฐานะอะไรนัก แต่แม่ก็ยังซื้ออูคูเลเล่ให้เมื่อตอนสามขวบ เพราะเห็นว่าเธอชอบเกี่ยวกับเรื่องดนตรี
เธอเริ่มเล่นกีต้าร์และเขียนเพลงตอนอายุแค่เพียงแปดขวบ เธอกล่าวว่า แรงบันดาลใจที่ทำให้เธอจับกีต้าร์นั้นมาจากรายการทีวีชื่อ "Hee Haw"
== อ้างอิง ==
นักร้องอเมริกัน
ผู้ที่ได้รับรางวัลแกรมมี
บุคคลจากคลีฟแลนด์
โฟนิกซ์อินโฟนิวส์

โฟนิกซ์อินโฟนิวส์ (Phoenix InfoNews Channel;鳳凰衛視資訊台) เป็นหนึ่งในห้าช่องของ Phoenix Television เป็นช่องแรกที่รายงานข่าวจากประเทศจีน ซึ่งมี จีนแผ่นดินใหญ่, ไต้หวัน และ ฮ่องกง. ช่องนี้ได้ก่อตั้งขึ้นเมื่อวันที่ 1 มกราคม ปี ค.ศ. 2001 เป็นช่องข่าวและเศรษฐกิจตลอด 24 ชั่วโมง
== รายการที่น่าสนใจ ==
Good Morning China
Asian Journal
News at 12:00 PM
China News Live
Phoenix Focus
Showbiz Report
Chief Editor's Time
News Talk
Easy Time Easy News
Hacker Zhao Shaokang
Phoenix Info Billboard
Lawrence's Viewpoint
Sisy's News
Zhenhai International Report
Jing Xing on Changan Street
Mainland Q&A
Financial Journal
The Auction
Finance Point to Point
Moneywise
Passage to Wall Street
== แหล่งข้อมูลอื่น ==
Official Site in Chinese
live Site in Chinese
สถานีโทรทัศน์
ทรูวิชั่นส์
ประเทศจีน
ซิสเตมออฟอะดาวน์

ซิสเตมออฟอะดาวน์ (System of a Down หรือมักย่อสั้น ๆ ว่า SOAD หรือ System) เป็นวงร็อกอาร์มาเนีย-อเมริกันจากเกลนเดล รัฐแคลิฟอร์เนีย ก่อตั้งวงในปี ค.ศ. 1994
วงออกผลงานสตูดิโออัลบั้ม 5 ชุดมียอดขายมากกว่า 20 ล้านชุดทั่วโลก ยังเคยได้รับการเสนอชื่อเข้าชิงรางวัลแกรมมี่ 4 ครั้ง ซึ่งพวกเขาได้รับรางวัลสาขาแสดงเพลงฮาร์ดร็อกยอดเยี่ยม ในปี ค.ศ. 2006 วงได้แยกย้ายชั่วคราวก่อนจะกลับมารวมกันใหม่ในปี ค.ศ. 2010
== สมาชิก ==
สมาชิกปัจจุบัน
Serj Tankian-ร้องนำ,กีต้าร์จังหวะ,คีย์บอร์ด
Daron Malakian-ร้องนำ(บางบทเพลง),กีต้าร์ลีด
Shavo Odadjian-กีต้าร์เบส
John Dolmayan-กลอง
อดีตสมาชิก
Andy Khachaturian-กลอง
Timeline
== ผลงาน ==
System of a Down (1998)
Toxicity (2001)
Steal This Album! (2002)
Mezmerize (2005)
Hypnotize (2005)
== อ้างอิง ==
ผู้ที่ได้รับรางวัลแกรมมี
ศิลปินสังกัดโคลัมเบียเรเคิดส์
กลุ่มดนตรีเฮฟวีเมทัลสัญชาติอเมริกัน
กลุ่มดนตรีที่ก่อตั้งในปี พ.ศ. 2537
เฟรเดอริก วิลเลิม เดอ แกลร์ก

เฟรเดอริก วิลเลิม เดอ แกลร์ก (Frederik Willem de Klerk; ; 18 มีนาคม ค.ศ. 1936 – 11 พฤศจิกายน 2564)  ฃมักเป็นที่รู้จักด้วยชื่อย่อว่า เอฟ. เว. เดอ แกลร์ก (F. W. de Klerk) เป็นประธานาธิบดีของสหภาพแอฟริกาใต้คนสุดท้ายในยุคของการแบ่งแยกสีผิว อยู่ในตำแหน่งตั้งแต่เดือนกันยายน ค.ศ. 1989 ถึง พฤษภาคม ค.ศ. 1994 เดอ แกลร์ก ยังเป็นหัวหน้าพรรคชาตินิยม (National Party) ซึ่งต่อมาเปลี่ยนชื่อเป็น พรรคชาตินิยมใหม่ (New National Party) ระหว่างช่วงเดือนกุมภาพันธ์ ค.ศ. 1989 ถึง กันยายน ค.ศ. 1997
เดอ แกลร์ก ได้ชื่อว่าเป็นผู้ดำเนินการคนสำคัญต่อการยุติยุคแห่งการแบ่งแยกสีผิวในแอฟริกาใต้ และสนับสนุนให้เปลี่ยนแปลงการปกครองในแอฟริกาใต้ให้เป็นประชาธิปไตยแบบไม่แบ่งแยกสีผิว รวมถึงการให้สิทธิต่าง ๆ แก่พลเมืองผิวดำซึ่งเป็นชนกลุ่มใหญ่ของประเทศ เขาได้รับรางวัลเจ้าชายแห่งอัสตูเรียสใน ค.ศ. 1992 และได้รับรางวัลโนเบลสาขาสันติภาพใน ค.ศ. 1993 ร่วมกับเนลสัน แมนเดลา สำหรับบทบาทสำคัญของทั้งสองคนในการยุติยุคแห่งการแบ่งแยกสีผิวในแอฟริกาใต้ลง เขาเอง ยังเป็นพระสหายใน เฮนริกแห่งเดนมาร์ก เจ้าชายพระราชสวามี พระราชสวามีใน พระนางเจ้ามาร์เกรเธอที่ 2 แห่งเดนมาร์ก
== แหล่งข้อมูลอื่น ==
มูลนิธิ FW de Klerk
วิดีโอการเยี่ยมชมโรงเรียนมัธยมริชมอนด์ฮิลล์ ของ เอฟ. เว. เดอ แกลร์ก เมื่อเดือนพฤศจิกายน 2005 จาก Google Video 
ภาพ  และ เสียงบันทึก  การเยี่ยมสมาคมประวัติศาสตร์วิทยาลัย (College Historical Society) ในเดือนมีนาคม 2008
The Global Panel Foundation
Official Website of the Global Leadership Foundation
ผู้ได้รับรางวัลโนเบลสาขาสันติภาพ
ชาวแอฟริกาใต้ผู้ได้รับรางวัลโนเบล
ประธานาธิบดีแห่งรัฐแอฟริกาใต้
รองประธานาธิบดีแอฟริกาใต้
นักการเมืองแอฟริกาใต้
บุคคลจากโจฮันเนสเบิร์ก
เอสคลับเซเวน

เอสคลับ (S Club) หรือ เอสคลับเซเวน (S Club 7) เป็นกลุ่มศิลปินป็อปสหราชอาณาจักร ก่อตั้งวงโดยอดีตผู้จัดการวงสไปซ์เกิลส์ ไซมอน ฟูลเลอร์ ประกอบด้วยสมาชิก ทีนา บาร์เรตต์, พอล แคตเตอร์โมล, จอน ลี, แบรดลีย์ แม็กอินทอช, โจ โอ'มีรา, ฮันนาห์ สเปียร์ริตต์ และราเชล สตีเวนส์ วงมีชื่อเสียงจากการแสดงในรายการซีรีส์ของตัวเองทางช่องซีบีบีซี ในรายการ Miami 7 ในปี 1999 หลังจาก 4 ปีที่ทำงานด้วยกัน เอสคลับเซเวนมีซิงเกิลอันดับ 1 ในสหราชอาณาจักร 4 ซิงเกิล อัลบั้มอันดับ 1 อยู่ 1 อัลบั้ม นอกจากนี้ยังมีซิงเกิลอันดับ 1 ทั่วยุโรป มีซิงเกิลติดท็อป 10 ในสหรัฐอเมริกา เอเชีย ละตินอเมริกา และแอฟริกา พวกเขามีผลงานสตูดิโออัลบั้ม 4 ชุด มี 11 ซิงเกิล มียอดขายมากกว่า 17 ล้านชุดทั่วโลก อัลบั้มแรก S Club มีดนตรีแบบเพลงป็อปในยุคคริสต์ทศวรรษ 1990 คล้ายกับศิลปินอื่นในช่วงนั้น หลังจากนั้นแนวเพลงพวกเขาค่อย ๆ เปลี่ยนไปเริ่มผสมผสามเป็นเพลงแดนซ์มากขึ้นรวมถึงเพลงอาร์แอนด์บี ซึ่งมีมากในอัลบั้มชุดสุดท้ายของพวกเขาชุด Seeing Double
แนวคิดและรูปแบบของวงสร้างสรรค์ขึ้นโดยไซมอน ฟูลเลอร์ ที่เป็นผู้จัดการของบริษัทไนน์ทีนเอนเตอร์เทนเมนต์ พวกเขาเซ็นสัญญากับค่ายโพลีดอร์เรเคิดส์ รายการซีรีส์ทางโทรทัศน์ของพวกเขามีอยู่ 4 ซีรีส์ ที่วงได้ท่องเที่ยวไปในสหรัฐอเมริกาและจบลงในบาร์เซโลนา ประเทศสเปน รายการมีออกฉายกว่า 100 ประเทศ ที่มีคนดูร่วม 90 ล้านคน รายการเป็นรายการซิตคอมสำหรับเด็ก ที่เสนอเหตุการณ์จริงของพวกเขาที่เกิดขึ้นกับวง รวมถึงความสัมพันธ์ระหว่างฮันนาห์ สเปียร์ริตต์กับพอล แคตเตอร์โมล เช่นเดียวกับในตอนท้ายที่วงต้องแยกกันไป
นอกจากความโด่งดังจากรายการโทรทัศน์ เอสคลับเซเวนได้รับ 7 รางวัลบริตอวอร์ดส ได้แก่ ในปี 2000 ชนะในสาขาศิลปินสหราชอาณาจักรที่โดดเด่น ในปี 2002 ในสาขาซิงเกิลสหราชอาณาจักรยอดเยี่ยม ในปี 2001 ได้รับรางวัลสาขาบันทึกเสียงแห่งปี หลังจากนั้นพอล แคตเตอร์โมลประกาศว่าจะออกจากวง ในปี 2002 ซิงเกิลหลังของพวกเขาติดอันดับ 5 ในชาร์ตของยูเค และผลงานอัลบั้มสุดท้ายของพวกเขาก็พลาดในการติดท็อป 10
หลังจากที่แคตเตอร์โมลออกจากวงไป เอสคลับเซเวนก็ต้องต่อสู้กับข่าวลือว่าพวกเขาจะแยกวงกัน  อย่างไรก็ตามเมื่อวันที่ 21 เมษายน ค.ศ. 2003 ในระหว่างการแสดงสด เอสคลับประกาศแตกวง หลังจากที่พวกเขาแตกวงไป 5 ปี ในเดือนตุลาคม 2008 มีการประกาศออกมาว่า แคตเตอร์โมลและแม็กอินทอช จะร่วมออกทัวร์ในคอนเสิร์ตรวมกันอีกครั้งหนึ่ง ที่แสดงในมหาวิทยาลัยและตามไนต์คลับต่าง ๆ มีเพลงที่แสดงในอัลบั้ม Greatest Hits ของพวกเขา
เมื่อวันที่ 6 เมษายน ค.ศ. 2023 พอล แคตเตอร์โมล หนึ่งในสมาชิกของวงได้เสียชีวิตลงในวัย 46 ปี ขณะที่ทางวงกำลังจะจัดคอนเสิร์ตครบรอบ 25 ปี ของก่อตั้งวง
== ผลงานอัลบั้ม ==
S Club (1999)
7 (2000)
Sunshine (2001)
Seeing Double (2002)
Don't Stop Movin' (2002)
 The Greatest Hits of S Club 7 (2003)
== อ้างอิง ==
== แหล่งข้อมูลอื่น ==
S Club 7 at AllMusicGuide.com
กลุ่มดนตรีแดนซ์สัญชาติอังกฤษ
กลุ่มดนตรีสัญชาติอังกฤษ
ศิลปินสังกัดโพลีดอร์เรเคิดส์
กลุ่มดนตรีที่ก่อตั้งในปี พ.ศ. 2542
กลุ่มดนตรีจากลอนดอน
กลุ่มดนตรีป็อปสัญชาติอังกฤษ
กลุ่มดนตรีอาร์แอนด์บีสัญชาติอังกฤษ